Държавен вестник, бр. 106, 2011 г., стр. 19

БРОЙ  106	
Д Ъ Р Ж А В Е Н  В Е С Т Н И К 	
СТР.  19  
бюджет, произтичащи от структурни промени, 
които не са отразени със Закона за държавния 
бюджет на Република България за 2012 г., преди 
представяне на месечното разпределение на 
бюджета на първостепенните разпоредители с 
бюджетни кредити.
(2) Първостепенните разпоредители с бю­
джетни кредити, на които е извършена корекция 
по реда на ал. 1, представят в Министерството 
на финансите първоначално и актуализирано 
месечно разпределение в срока по чл. 1, ал. 5.
(3) За целите на касовото изпълнение на 
бюджета, отчетността и статистиката на пуб­
личните финанси произтичащите от структурни 
промени корекции по бюджетите на първо­
степенните разпоредители с бюджетни кредити 
и отчитането на прехвърлянето на активите и 
пасивите между съответните бюджетни пред­
приятия се извършват с дата 1-во число на 
месеца, определен от министъра на финансите в 
зависимост от конкретната структурна промяна, 
изискванията на съответния нормативен акт и 
при отчитане на други, свързани със структур­
ната промяна обстоятелства.
Чл. 111. Предложения за корекции по бю­
джетите за 2012 г. на първостепенните разпоре­
дители с бюджетни кредити, без общините, по 
реда на чл. 34, ал. 3 от Закона за устройството 
на държавния бюджет се представят в Ми­
нистерството на финансите не по-късно от 10 
декември 2012 г. с изключение на корекциите 
по чл. 38 и по чл. 114, т. 1.
Чл. 112. Неусвоените средства от допъл­
нително предоставената целева субсидия за 
капиталови разходи по бюджета на община 
Смолян през 2008 г. за финансиране на проект 
„Инженеринг – реконструкция и доизграждане 
на Главен събирателен канал – курортни ядра 
Снежанка, Язовира, Студенец и Малина – к.к. 
Пампорово“ се разходват за същата цел до края 
на 2012 г. за сметка на преходния остатък.
Чл. 113. (1) Министерството на финансите 
публикува ежемесечно отчетна информация за 
фискалния резерв в срок до края на месеца, 
следващ отчетния период.
(2) Банковите сметки, чиито салда са вклю­
чени в обхвата на фискалния резерв, са:
1. всички сметки, включени в системата на 
единна сметка съгласно § 23, ал. 1 от преход­
ните и заключителните разпоредби на Закона 
за държавния бюджет на Република България 
за 2012 г., както и останалите обслужвани от 
Българската народна банка сметки на бюджет­
ните предприятия;
2. обслужваните от банки сметки за бюджет­
ни и извънбюджетни средства на бюджетните 
предприятия без тези на общините и техните 
разпоредители с бюджетни кредити.
Чл. 114. Директорите на културните инсти­
тути, които прилагат разпоредбите на § 52 от 
преходните и заключителните разпоредби на 
Закона за държавния бюджет на Република 
България за 2012 г.:
1. извършват компенсирани промени по 
плана за приходите и разходите по бюджетите 
си в съответствие с правила за прилагане на 
делегирани бюджети в системата на сценичните 
изкуства, одобрени от министъра на културата;
2. изготвят тримесечно информация за из­
пълнението на бюджета на културния институт 
и осигуряват обществен достъп до нея чрез 
публикуването є на интернет страницата на 
културния институт или по друг обществено 
достъпен начин.
Чл. 115. (1) До 10-о число на всеки месец 
Държавен фонд „Земеделие“ предоставя подроб­
на писмена информация на Министерството на 
финансите за извършените плащания от зало­
жените средства в план-сметката на Държавен 
фонд „Земеделие“ за 2012 г. за финансиране на 
разходите за данък върху добавената стойност 
(ДДС) на общините по одобрени за подпомагане 
проекти по Програмата за развитие на селските 
райони (ПРСР) за периода 2007 – 2013 г. през 
предходния месец. 
(2) В случаите, когато Държавен фонд „Зе­
меделие“ сключва договор с ползвателите на 
финансовата помощ по ал. 1, максималният 
размер на целевата субсидия за финансиране 
на разходите за ДДС се определя в договора 
и в допълнителните споразумения към него. 
(3) Финансиране на разходи за ДДС на 
ползвателите по ал. 1 е допустимо към аван­
сово и при междинно и окончателно плащане 
на разходите по изпълнението на съответния 
проект. 
(4) След всяко одобрение от Държавен 
фонд „Земеделие“ на проведена от общината 
тръжна процедура за избор на изпълнител се 
финансират разходи за ДДС в размер до 20 
на сто от одобрената сума към заявката за 
авансово плащане. 
(5) При междинно и окончателно плащане 
се финансират разходи за ДДС в размер на 
одобрената сума към заявката за междинно 
или окончателно плащане. 
(6) В случаите, когато ползвателите по ал. 1 
са кандидатствали за получаване на безлихвен 
заем по Постановление № 59 на Министер­
ския съвет от 2011 г. за условията и реда за 
отпускане на безлихвени заеми на общините от 
централния бюджет за финансиране на разходи 
за окончателни плащания по одобрени про­
екти по Програмата за развитие на селските 
райони (ПРСР) за периода 2007 – 2013 г. и 
за тяхното възстановяване (обн., ДВ, бр. 22 
от 2011 г.; изм., бр. 91 от 2011 г.), разходи за 
ДДС се финансират след проверка на цялост­
ното изпълнение на проекта и одобряване от